CELEX: 32013D0258(01)
Language: bg
Date: 2013-05-27 00:00:00
Title: 2013/258/ЕС: Решение на Съвета от 27 май 2013 година относно позицията, която да бъде приета от името на Европейския съюз в рамките на Съвета на министрите АКТБ—ЕС относно статута на Федерална република Сомалия във връзка със Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави-членки, от друга страна

4.6.2013   
            
            
               BG
            
            
               Официален вестник на Европейския съюз
            
            
               L 150/26
            
         РЕШЕНИЕ НА СЪВЕТА
   от 27 май 2013 година
   относно позицията, която да бъде приета от името на Европейския съюз в рамките на Съвета на министрите АКТБ—ЕС относно статута на Федерална република Сомалия във връзка със Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави-членки, от друга страна
   (2013/258/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 във връзка с член 218, параграф 9 от него,
   като взе предвид Вътрешното споразумение между представителите на правителствата на държавите-членки, заседаващи в рамките на Съвета, относно мерките, които трябва да се вземат, и процедурите, които трябва да се следват, за прилагане на Споразумението за партньорство АКТБ — ЕО (1), и по-специално член 1 от него,
   като взе предвид предложението на Европейската комисия,
   като има предвид, че:
   
               (1)
            
            
               Член 94 от Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. (2), така както е изменено в Люксембург на 25 юни 2005 г. (3) и изменено в Уагадугу на 22 юни 2010 г. (4) („Споразумението АКТБ—ЕС“) предвижда, че всяко искане за присъединяване на държава се представя пред Съвета на министрите АКТБ—ЕС и се одобрява от него.
            
         
               (2)
            
            
               На 25 февруари 2013 г. Федерална република Сомалия представи искане за присъединяване в съответствие с член 94 от Споразумението АКТБ—ЕС.
            
         
               (3)
            
            
               Одобрението от Съвета на министрите АКТБ—ЕС на присъединяването на Федерална република Сомалия следва да бъде одобрено от Съюза.
            
         
               (4)
            
            
               Федерална република Сомалия следва да депозира своя Акт за присъединяване в Генералния секретариат на Съвета на Европейския съюз и в Секретариата на държавите от АКТБ като депозитари на Споразумението АКТБ—ЕС.
            
         
               (5)
            
            
               Следователно е необходимо да бъде установена позицията, която да бъде приета от името на Съюза в рамките на Съвета на министрите АКТБ—ЕС относно статута на Федерална република Сомалия по отношение на Споразумението АКТБ—ЕС,
            
         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде приета от името на Европейския съюз в рамките на Съвета на министрите АКТБ—ЕС относно искането на Федерална република Сомалия за предоставяне на статут на наблюдател по отношение на и последващо присъединяване към Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г., така както е изменено в Люксембург на 25 юни 2005 г. и в Уагадугу на 22 юни 2010 г., се основава на проекта на решение на Съвета на министрите АКТБ—ЕС, приложен към настоящото решение.
   Формални и несъществени промени в приложения проект на решение на Съвета на министрите АКТБ—ЕС могат да бъдат одобрявани, без да е необходимо изменение на настоящото решение.
   Член 2
   Настоящото решение влиза в сила на датата на приемането му.
   
      Съставено в Брюксел на 27 май 2013 година.
      
         
            За Съвета
         
         
            Председател
         
         C. ASHTON
      
   
   
      (1)  ОВ L 317, 15.12.2000 г., стр. 376.
   
      (2)  ОВ L 317, 15.12.2000 г., стр. 3. Споразумение, поправено с ОВ L 385, 29.12.2004 г., стр. 88.
   
      (3)  ОВ L 209, 11.8.2005 г., стр. 27.
   
      (4)  ОВ L 287, 4.11.2010 г., стр. 3.
   
      ПРОЕКТ НА
      РЕШЕНИЕ № …/… НА СЪВЕТА НА МИНИСТРИТЕ АКТБ—ЕС
      от […] година
      относно искането на Федерална република Сомалия за предоставяне на статут на наблюдател по отношение на и последващото присъединяване към Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна
      СЪВЕТЪТ НА МИНИСТРИТЕ АКТБ—ЕС,
      като взе предвид Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (1), така както е изменено в Люксембург на 25 юни 2005 г. (2) и в Уагадугу на 22 юни 2010 г. (3) (наричано по-нататък „Споразумението АКТБ—ЕС“), и по-специално член 94 от него,
      като взе предвид Решение № 1/2005 на Съвета на Министрите АКТБ—ЕС от 8 март 2005 г. относно приемането на вътрешния правилник на Съвета на министрите АКТБ—ЕС (4), и по-специално член 8, параграф 2 от него,
      като има предвид, че:
      
                  (1)
               
               
                  Споразумението от Котону влезе в сила на 1 юли 2008 г. в съответствие с член 93, параграф 3 от него. То бе изменено за първи път в Люксембург на 25 юни 2005 г. и за втори път в Уагадугу на 22 юни 2010 г. Второто изменение се прилага временно от 31 октомври 2010 г. (5)
                  
               
            
                  (2)
               
               
                  В член 94 от Споразумението АКТБ—ЕС се предвижда, че всяко искане за присъединяване на държава се представя пред Съвета на министрите АКТБ—ЕС и се одобрява от него.
               
            
                  (3)
               
               
                  На 25 февруари 2013 г. Федерална република Сомалия представи искане за предоставяне на статут на наблюдател и последващо присъединяване в съответствие с член 94 от Споразумението АКТБ—ЕС.
               
            
                  (4)
               
               
                  Федерална република Сомалия следва да депозира Акта за присъединяване пред депозитарите на Споразумението от Котону, а именно Генералния секретариат на Съвета на Европейския съюз и Секретариата на държавите от АКТБ,
               
            ПРИЕ НАСТОЯЩОТО РЕШЕНИЕ:
      Член 1
      Одобряване на искането за присъединяване и предоставяне на статут на наблюдател
      Одобрява се искането на Федерална република Сомалия да се присъедини към Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г., така както е изменено в Люксембург на 25 юни 2005 г. и в Уагадугу на 22 юни 2010 г.
      Федерална република Сомалия депозира своя Акт за присъединяване пред депозитарите на Споразумението АКТБ—ЕС, а именно Генералния секретариат на Съвета на Европейския съюз и Секретариата на държавите от АКТБ.
      До момента на присъединяването си Федерална република Сомалия може да посещава заседанията на Съвета в ролята на наблюдател.
      Член 2
      Влизане в сила
      Настоящото решение влиза в сила в деня след деня на приемането му.
      
         Съставено в
         
            
               За Съвета на министрите АКТБ—ЕС
            
            
               Председател
            
         
      
      
         (1)  ОВ EO L 317, 15.12.2000 г., стр. 3.
      
         (2)  Споразумение за изменение на Споразумението за партньорство между държавите от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. (ОВ EC L 209, 11.8.2005 г., стр. 27).
      
         (3)  Споразумение за второ изменение на Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. и изменено за първи път в Люксембург на 25 юни 2005 г. (ОВ EC L 287, 4.11.2010 г., стр. 3).
      
         (4)  ОВ EC L 95, 14.4.2005 г., стр. 44.
      
         (5)  Решение № 2/2010 на Съвета на министрите АКТБ—ЕС от 21 юни 2010 г., ОВ ЕС L 287, 4.11.2010 г., стр. 68.